L 35/16 Den Europæiske Unions Tidende 11.2.2015 FORORDNINGER KOMMISSIONENS FORORDNING (EU) 2015/210 af 10. februar 2015 om ændring af bilag II og III til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (FØF) nr. 1576/89 (), særlig artikel 26, og ud fra følgende betragtninger: (1) — Spiritus, der er fremstillet ved udblødning af slåen (Prunus spinosa) i landbrugsethanol, produceres traditionelt i Spanien og er almindeligt kendt af spanske forbrugere som »Pacharån«. I mangel af en kategori af spiritus, der svarer til »Pacharån«, og for at formidle klare oplysninger til udenlandske forbrugere samt tilpasse sig den økonomiske og markedsmæssige udvikling, bør der medtages en ny kategori under benævnelsen »Spiritus med slåenaroma eller Pacharån« i bilag II til forordning (EF) nr. 110/2008. For at sikre beskyttelse af forbrugerne og de økonomiske interesser hos producenter, bør den nye kategori omfatte tekniske specifikationer på grundlag af evaluering af eksisterende kvalitet og fremstillingsparametre, der anvendes på markedet i FU. (2) — Ibetragtning af »Pacharåns« omdømme, som forbrugerne, som tidligere erkendt, spontant forbinder med Spanien, må udtrykket »Pacharån« kun benyttes som varebetegnelse, når produktet er fremstillet i Spanien. Når produktet er fremstillet uden for Spanien, må udtrykket »Pacharån« kun benyttes som supplement til varebetegnelsen »spiritus med slåenaroma« og sammen med angivelse af det land, hvor fremstillingen har fundet sted. (3) — Den geografiske betegnelse »Pacharån navarro«, der er registreret i bilag III til forordning (EF) nr. 110/2008, under »Andre spiritusholdige drikkevarer«, bør overføres til kategorien »spiritus med slåenaroma eller Pacharån« i samme bilag. (4) — Forordning (EF) nr. 110/2008 bør ændres i overensstemmelse hermed. (5) — Foranstaltningerne i denne forordning er i overensstemmelse med udtalelse fra Komitéen for Spiritus — VEDTAGET DENNE FORORDNING: Artikel 1 I bilag II og III til forordning (EF) nr. 110/2008 foretages følgende ændringer: 1) I bilag II, efter punkt 37 Slåengin, indsættes følgende punkt 37a: »37a »Spiritus med slåenaroma eller Pacharån« Spiritus med slåenaroma eller Pacharån er spiritus: a) som har en fremherskende smag af slåen og fremstilles ved udblødning af slåen (Prunus spinosa) i landbrugse- thanol med naturlige ekstrakter af anis og/eller destillater af grøn anis, () EUTL 39 af 13.2.2008, s. 16.